  Анжелика Тихонова корреспондент 2019-тӥ арын Удмуртиысь 12 адями 100 арессэ пусйиз. Со сярысь Россиысь Пенси фондлэн элькунъя ёзэтэзлэн пресс-службаез ивортэ. Россиысь Пенси фондлэн элькунъя ёзэтэзлэн ивортэмезъя, котырес лыдпуссэ пусъемъёс пӧлын 10 кышномуртъёс но 2 пиосмуртъёс. Пӧлысьтызы кыкез Александра ним нулло. Озьы ик шур пумиськылӥсь нимоосыз но вань – Агриппина но Марфа. Нош воргоронъёс Захар но Иван ним нулло. Зарни лыдпусъёслы тужгес узыр толэзь куарусён луиз. Соку элькунысьтымы ньыль адями 100 арессэ пусйиз. Коньывуонэ котырес лыдпуссэ эшшо огез кышномурт пусъёз.  Шуркынмонэ куинь адямилы 100 арес тырмоз Пенси вӧзы ватсанъёс 100 арес тырмем бере катын чакламын ӧвӧл. Сое 80 арес тырмем дырысен тырыны кутско, арлыдо мурт азьвыл 3 степенё 1-тӥ яке 2-тӥ группаен инвалид лыдъямын вал ке – со дырысен. 80 арес тырмем понна пенси вӧзы тунэ 5 сюрс 334 манет 19 коньы тыриське. Сое вордӥськем толэзь бӧрсьы вуоноысеныз тырыны кутско. Тегъёс: Ижкар Удмуртия Мерлык Пенсифонд пенсионеръёс  